-Եթե մենք ունենանք էական փոփոխություններով նոր Ընտրական օրենսգիրք և անմիջապես անցնենք արտահերթ խորհրդարանական ընտրություններին, ապա իրականում կա վտանգ, որ բողոքարկումների դեպքում Հայաստանի նոր խորհրդարանը չի ունենա բավարար լեգիտիմություն, և այդ մասին կխոսեն միջազգային կառույցները: Իհարկե կարևոր են վենետիկյան հանձնաժողովի կարծիքները՝ հատկապես ժամկետների պահպանման առումով: Դրանք էական խոչընդոտ կարող են լինել քաղաքական ուժերի լիարժեք պատրաստվելու և մասնակցելու համար: Հատկապես, որ ընտրություններն արտահերթ են, և դրանց նախապատրաստվելու բոլոր ընթացակարգերն ավելի հակիրճ ժամկետներում են անցկացվելու: Նախկինում մենք միշտ ունեցել ենք վենետիկյան ռեկոմենդացիաները, որոնք անվիճելի են դարձրել մեր ընտրությունների արդյունքները միջազգային հանրության համար: